OzLabs/hebrew-wiki-articles huggingface dataset:
It's Only a Paper Moon

"It's Only a Paper Moon" (בתרגום חופשי: "זה רק ירח נייר") הוא שיר פופולרי שיצא לאור בשנת 1933 עם לחן מאת הרולד ארלן ועם מילים של ייפ הרבורג ובילי רוז.<ref name="jazzstandards"></ref>

== רקע ==
במקור נקרא השיר: "If You Believed in Me" (בתרגום חופשי: "לו היית מאמין בי"), אבל מאוחר יותר קיבל השיר את השם הפופולרי יותר "It's Only a Paper Moon".<ref></ref>

השיר נכתב בשביל מחזה לא מוצלח מ-1932 בשם "The Great Magoo".<ref></ref> קלייר קרלטון ביצעה שיר זה לראשונה ב-2 בדצמבר 1932.<ref></ref>

הוא הופיע בסרט "קח סיכוי" מ-1933, בביצוע של יוני נייט וצ'ארלס "באדי" רוג'רס. פול וייטמן הקליט גרסה משלו לשיר מאוחר יותר באותה שנה, יחד עם באני בריגן שניגן על החצוצרה ופגי הילי ששרה.

גרסה שיצאה חודש לפני גרסתו של וייטמן הייתה של הנרי קינג ותזמורת "הוטל פייר".<ref></ref>

הקלטה פופולרית נוספת משנת 1933 נעשתה על ידי קליף אדוארדס.<ref></ref>

פרסומו של השיר נובע בעיקר מביצועים חוזרים שלו, על ידי אמנים פופולריים, במהלך השנים האחרונות של מלחמת העולם השנייה.<ref></ref> הוא נחשב כיום כקלאסיקה של שירי ג'אז ופופ, והוא הוקלט פעמים רבות נוספות במהלך השנים.

ניתן לשמוע את בלאנש דובוי שרה את השיר בסצנה השביעית של המחזה "חשמלית ושמה תשוקה" של טנסי ויליאמס.

== הקלטות בולטות נוספות ==
* צ'ט בייקר<ref name="jazzstandards" />
* ארט בלייקי<ref name="jazzstandards" />
* דיון והבלמונטס
* נט קינג קול
* שלישיית נט קינג קול<ref name="jazzstandards" />
* נטלי קול - באלבום "Unforgettable... with Love"
* סמי דייוויס ג'וניור (1965)
* פרי קומו<ref></ref>
* בינג קרוסבי ורוזמרי קלוני הקליטו את השיר ל"תוכנית הרדיו של קרוסבי" והוא נשמע בשידור ב-26 במרץ 1953<ref></ref> ויצא באלבום "Bing & Rosie - The Crosby-Clooney Radio Sessions (2010)"<ref></ref>
* מיילס דייוויס<ref name="jazzstandards" />
* שלישיית קני דרו<ref name="jazzstandards" />
* קליף אדוארדס<ref name="jazzstandards" />
* אלה פיצג'רלד עם "The Delta Rhythm Boys" - הוקלט ב-27 במרץ 1945<ref></ref>
* בני גודמן (יחד עם דוטי ריד)<ref name="jazzstandards" />
* סטפן גרפלי<ref name="jazzstandards" />
* ליונל המפטון<ref name="jazzstandards" />
* צ'ימי ארי
* פול מקרטני - באלבום "Kisses on the Bottom"
* הארי נילסון (1988)
* אוסקר פיטרסון<ref name="jazzstandards" />
* ג'יימס טיילור - באלבום "ליגה משלהן: מוזיקה מהסרט (1992)"
* ג'ון פיצרלי - באלבום "Dear Mr. Cole"
* ג'אנגו ריינהארדט<ref name="jazzstandards" />
* ג'ורג' שירינג (1995)<ref></ref>
* פרנק סינטרה - באלבום "Sinatra's Swingin' Session!!!"
* מל טורמה (1957)
* תזמורת פול ווייטמן<ref name="jazzstandards" />
* לי ווילי
* לנה זבארוני
* ג'יימס דארן שר את השיר בדמותו של ויק פונטיין בפרק באותו השם מהסדרה "מסע בין כוכבים: חלל עמוק 9" והוא נכלל באלבום "This One's from the Heart".

== שימוש בסרטים ==
* השיר מופיע בסרט ירח של נייר מ-1973.<ref></ref>

== קישורים חיצוניים ==

== הערות שוליים ==

קטגוריה:שירי 1932
קטגוריה:סינגלים מ-1932
קטגוריה:שירים באנגלית
קטגוריה:שירים על הירח
קטגוריה:שירי ג'אז
בלאמברג קפיטל

בלאמברג קפיטל (באנגלית: Blumberg Capital) היא קרן הון סיכון אמריקאית, המשקיעה בחברות הזנק בתחום הטכנולוגיה בשלבים מוקדמים של התפתחותן. 

הקרן נוסדה בשנת 1991 על ידי דייוויד בלאמברג. מטה הקרן שוכן בסן פרנסיסקו, ולה נציגויות בתל אביב-יפו, בניו יורק ובמיאמי. הקרן מתמחה בהשקעות בחברות בשלב הראשוני של גיוסי ההון שלהן (שלב הסיד וסבב A), בשיתוף פעולה עם אנג'לים וקרנות הון סיכון אחרות. השקעה ראשונית שגרתית של הקרן היא בין חצי מיליון לחמישה מיליון דולר. הקרן משקיעה בחברות הזנק בצפון אמריקה, באירופה ובישראל. 

במרץ 2017 השלימה בלאמברג קפיטל את גיוס הקרן הרביעית שלה, בסך 200 מיליון דולר. בספטמבר 2021 השלימה בלאמברג קפיטל את גיוס הקרן החמישית שלה, בסך 225 מיליון דולר, מה שהביא את כלל ההון שגייסה ליותר מ-750 מיליון דולר.

השקעותיה בישראל כוללות את החברות צ'ק פוינט, , DSPG, קרדורקס, Yotpo, אייפסטר ועוד. מנהלת פעילות הקרן בישראל היא יודפת הראל בוכריס.

==קישורים חיצוניים==
* 

* 

==הערות שוליים==

קטגוריה:קרנות השקעה
טום ריס האריס

טום ריס האריס (באנגלית: Tom Rhys Harries; נולד ב-8 באוקטובר 1992) הוא שחקן קולנוע וטלוויזיה וולשי.

== ביוגרפיה ==
טום ריס האריס נולד בקארדיף, ויילס. אמו תסריטאית ואביו מורה. יש לו שתי אחיות.<ref name="head"></ref> ריס האריס למד בקולג' הוולשי המלכותי למוזיקה ודרמה בקרדיף.<ref name="hon"></ref>

== קריירה ==
הופעת הבכורה של ריס האריס הייתה בסרט הקולנוע "Hunky Dory".
ריס האריס ערך את הופעת הבכורה שלו בתיאטרון וסט אנד בשנת 2013 במחזה Mojo של גא'ז באטרסוורת' לצד קולין מורגן, רופרט גרינט, ובן ווישו בתיאטרון הרולד פינטר.<ref name="pinter"></ref> בשנים הבאות שיחק בתיאטרון, בסרטים קצרים והתארח במספר סדרות טלוויזיה.

בשנת 2018 שיחק בסדרת הטלוויזיה "בלתי נשכח" ובסרט "תיכון סלוטרהאוס שולט". שנה לאחר מכן שיחק בסרט הקולנוע "הג'נטלמנים" ובסדרת הטלוויזיה "15 ימים".

בשנת 2020 שיחק בתפקיד ראשי בסדרת הטלוויזיה "White Lines". בנובמבר אותה שנה פורסם כי ריס האריס לוהק לתפקיד בסדרת הטלוויזיה "Suspicion", סדרת מתח אמריקאית המבוססת על סדרת הטלוויזיה הישראלית "כפולים".<ref></ref>

== פילמוגרפיה ==
=== קולנוע ===
{| class="wikitable unsortable"
! שנה
! סרט
! תפקיד
! הערות
|-
| 2011
| Hunky Dory
| אוון
|
|-
| rowspan="2" | 2014
| בצל חורש חלב
| וילי
|
|-
| Ironclad: Battle for Blood
| הוברט דה וסקי
|
|-
| 2017
| Dragonheart: Battle for the Heartfire
| אדריך
|
|-
| 2018
|תיכון סלוטרהאוס שולט
| קלג
|
|-
| 2019
| הג'נטלמנים
| פאוור נואל
|
|-
| 2022
| Yellowbird
| טרמפיסט
|
|-
|2023
|קנדהאר
|אוליבר אלטמן
|
|-
|}

=== טלוויזיה ===
{| class="wikitable unsortable"
! שנה
! סדרה
! תפקיד
! הערות
|-
| 2012
| הג'נטלמן האחרון
| הו חמש תומאס
|פרק אחד
|-
| 2014
| If I Don't Come Home: Letters from D-Day
| מוריס הארדסטף
| סרט טלוויזיה
|-
| rowspan="3" | 2015
| ג'קיל והייד
| סאקלר
| 9 פרקים
|-
| הינטרלנד
| גארי פירס
| פרק אחד
|-
| רציחות במידסומר
| ריאן קרנרבון
| פרק אחד
|-
| 2016
| Hot Property
| הרמוני אמברוז
|
|-
| 2017
| Chewing Gum
| מטיף
| פרק אחד
|-
| 2018
| בלתי נשכח
| אליוט הוליס
| עונה 3
|-
| rowspan="3" | 2019
| Merched Parchus
| טום
| 3 פרקים
|-
| בריטניה
| מאלין
| 6 פרקים
|-
| 15 ימים
| ריס
| 4 פרקים
|-
| 2020
| קווים לבנים
| אקסל קולינס
| 10 פרקים
|-
| 2022
| Suspicion
| ווקר
| 8 פרקים
|-
| rowspan="2" |2024
|דוקטור הו
|ריקי ספטמבר
|פרק אחד
|-
|Big Mood
|ג'וני
|פרק: "Down"
|}

== פרסים ומועמדויות ==
{| class="wikitable" width="80%"
! width="10" | שנה
! width="200" | פרסים
! width="280" | קטגוריה
! width="340" | עבודה מועמדת
! width="30" | תוצאה
! width="10" | הערות שוליים
|-
| 2018
| האופיס
| שחקן המשנה הטוב ביותר במחזה
| The Pitchfork Disney - Shoreditch Town Hall
| 
|<ref name="off"></ref>
|-
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה ולשים
קטגוריה:שחקני תיאטרון ולשים
קטגוריה:בריטים שנולדו ב-1992
אמור (סרט)

אמור (Amor) הוא סרט דרמה ישראלי משנת 2016 בכתיבתו ובבימויו של רפאל רביבו, עם אור אילן ולירון לבו בתפקידים הראשיים.

רביבו חזר לישראל 30 שנה לאחר סרטו "מקום ליד הים" כדי להפיק את הסרט הזה העוסק בהתנגשות בין אמונה דתית וחופש בחירה בעניין של המתת חסד.

נגן העוד יניב טייכמן מנגן בפסקול הסרט ואף מופיע בו. באחד הקטעים הוא מנגן את "שירת סולוויג" של אדוארד גריג ובקטע נוסף הוא מלווה את תמר שם אור ששרה את "זה הכל בשבילך" של דני סנדרסון.

הסרט צולם במושב נווה ימין ובמרכז הרפואי מאיר בכפר סבא.

==תקציר העלילה==
דניאל (לירון לבו) חוזר לבית משפחתו במושב לאחר שלוש שנים של נדודים באירופה. הוא מגיע כדי לפגוש את אהובתו לילה (אור אילן) שנפגעה קשה בתאונת דרכים והפכה למשותקת בכל גופה. התאונה אירעה חודשיים לפני נישואיהם. לילה נסתה כבר פעמיים להתאבד ונמצאת זמן ממושך בהשגחה בבית חולים בטיפולה המסור של אחות (נעמה אמית).

לילה קצה בחייה, היא הייתה פעם רקדנית בלט וכעת משותקת בארבע גפיה בלי סיכוי לשיפור. היא אינה מרשה לאנשים לבקר אותה פרט להוריה - האם אליס (ענת עצמון) והאב אלברט (גיל אלון). אלברט הוא חוזר בתשובה ולילה מתחננת לפניו שיאפשר לה לסיים את חייה אך זה מנוגד לאמונתו הדתית. הוא מתייעץ גם עם הרב שלו, אבי (שלמה רז) שאוסר עליו לעשות זאת ולהמשיך להתפלל לרחמי שמים.

דניאל מגיע לבית משפחתו ומתקבל על ידי אחיו הגדול רוני (דן תורג'מן). בבית גם נוכחת אימם רחל (שושה גורן) שלוקה בדמנציה ואינה מזהה את דניאל. רוני העביר אותה לבית אבות ודניאל כועס על כך.

בת זוגו של דניאל היא סטלה (נטלי עטיה) שגרה עם בת דודתה מירה (תמר שם אור). סטלה היא בעלת בית קפה ומירה עוזרת לה בהגשה וגם מופיעה שם בשירה בליווי נגן עוד (יניב טייכמן).

מירה מנסה להתחיל עם דניאל ומבקרת בסטודיו הציורים שלו במרתף הבית אך הוא אינו מראה עניין. וסטלה מגלה לה על עברו של דניאל וכי ניסה להתאבד לאחר התאונה של לילה.

דניאל עוקב בחשאי אחרי לילה בבית חולים ויום לפני חזרתו לאירופה הוא מחליט לעשות מעשה.

לאחר שאליס מסיימת לקרא ללילה סיפור ועוזבת, הוא נכנס בחושך לחדרה ולילה שמחה לראותו. הם מעלים זכרונות על רגעים משמחים בחייהם ומתנשקים. כאשר לילה נרדמת לוקח דניאל כרית ומתכוון לבצע מעשה שישחרר את לילה מסבלה (המעשה עצמו לא נראה בסרט).

חוקר משטרתי (משה אבגי) חוקר את אליס והיא נותנת עדות שהיא האחרונה שראתה את לילה בחיים וכי בעלה מתנגד לנתיחת הגופה מטעמי איסור דתי.

דניאל עומד בצד בלווייתה של לילה. בנסיעה ברכבת עולים בזיכרונו קטעי אהבה עם לילה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אור אילן
|לילה
|
|-
|לירון לבו
|דניאל
|חבר של לילה
|-
|דן תורג'מן
|רוני
|אחיו של דניאל
|-
|שושה גורן
|רחל
|אמא של רוני ודניאל
|-
|ענת עצמון
|אליס
|אמא של לילה
|-
|גיל אלון
|אלברט
|אבא של לילה
|-
|נטלי עטייה
|סטלה
|בת זוג של רוני
|-
|תמר שם אור
|מירה
|בת דודה של סטלה
|-
|שלמה (מומו) רז
|אבי
|רב
|-
|גל פרידמן
|
|רופא
|-
|נעמה אמית
|
|אחות
|-
|משה איבגי
|
|חוקר
|-
|יניב טייכמן
|
|נגן עוד
|}

==קישורים חיצוניים==

* 
* [https://www.youtube.com/watch?v=XCkkFYBXZ28 קדימון לאמור], באתר יוטיוב
* [https://www.cinemaofisrael.co.il/אמור/ אמור], בספר הקולנוע הישראלי
* [https://www.filmfund.org.il/films/?nom=003532&film=אמור אמור], באתר קרן הקולנוע הישראלי

קטגוריה:סרטי 2016
קטגוריה:סרטים ישראליים
קטגוריה:סרטים בעברית
קטגוריה:סרטי דרמה ישראליים
קטגוריה:סרטי בתי חולים
קטגוריה:סרטי יונייטד קינג
קטגוריה:סרטים ישראליים משנת 2016
צלקת סיף

ציור של סטודנטים עם צלקות סיף טריות, סביב 1900, גיאורג מיהלברג
צלקת סיף, או צלקת דו־קרב (בגרמנית: Schmiss, בעברית מכה או מהלומה), היא צלקת על הפנים שנחשבה לאות כבוד בדו־קרב של סטודנטים מהמעמד הגבוה בחברה הגרמנית והאוסטרית, והעידה על אומץ וגבורה בעת קרב סיף סטודנטיאלי (בגרמנית: Mensur, "מנסור").<ref name=":1">לרנר, שירי (2008-11-23). [https://www.ynet.co.il/articles/0,7340,L-3626848,00.html "גברים מצולקים יותר אטרקטיביים לסטוצים"]. ynet. נבדק ב-2022-11-26.</ref> הנוהג קיים לפחות מאז תחילת המאה ה-19, ונפוץ בעיקר בקרב סטודנטים שעוסקים בסיף באוניברסיטאות, אולם דעך מאז מלחמת העולם הראשונה. במהלך תקופת השלטון של המפלגה הנאצית, המנהג נאסר.

הצלקת העידה לא רק על עיסוקו של אדם במנסור, אלא על יכולתו לספוג את מהלומת האויב ללא פחד.<ref name=":1" />

== היסטוריה ==
הנוהג התפתח ונעשה פופולרי במהלך המאה ה-19 בקרב מדינות דוברות גרמנית, ונעשה בעיקר בקרב אחוות סטודנטים. הצלקות נתפסו כסמל לאומץ, ומספר הצלקות על הפנים העיד על רמת גבורתו של העוטה אותן. קבוצות מיעוט בגרמניה גם כן השתתפו במנהג, וכך סטודנטים יהודים רבים גם כן השתתפו בקרבות סיף<ref>[https://www.haaretz.co.il/magazine/2014-01-31/ty-article/.premium/0000017f-e987-d639-af7f-e9d788750000 "ההיסטוריה היהודית להפתיע של ענף הסיף"], הארץ, נבדק ב-2022-11-26.</ref> וקיימו את הנוהג על מנת להוכיח את שייכותם לחברה הגרמנית.<ref name=":0"></ref> רבים שלא התקבלו לאחוות הסטודנטים ניסו לדמות צלקת סיף על ידי חתך מכוון של הלחי באמצעות תער. נוהג זה נתפס כברברי למדי בעיני מבקרים מחוץ לגרמניה, וכך לדוגמה בספרו "נווד בנכר" משנת 1880, מארק טוויין מתייחס בפרק השביעי לצלקות הסיף שראה בעודו בהיידלברג כהלם תרבות. ב-1901, איגוד ההתעמלות האקדמי בגרמניה הקיסרית (Akademischer Turnbund, ATB) אסר על סטודנטים לקיים קרבות סיף לשם צלקת בלבד.<ref name=":0" /> לאחר מלחמת העולם הראשונה, המנהג דעך. בהמשך, עם עליית המשטר הנאצי, המנהג נאסר לחלוטין. בסוף שנות ה-50 נראתה מגמת חזרה של המנהג, אם כי לא באותה המידה.
סטודנטים יהודים בהיידלברג עם צלקות סיף טריות, 1906.

=== כיום ===
עם דעיכת המנהג בשל היותו מזוהה עם מיליטריזם, כיום חברי אחוות הסיף השונות בגרמניה, אוסטריה ושווייץ כמעט ולא מקיימים את המנהג, אם כי ישנם בודדים שכן ממשיכים את מסורת הצילוק באופן סודי.
סטודנטים עם צלקת סיף, [[וינה, 1983.]]

== ראו גם ==
* צילוק
* סיף
* דו-קרב

== לקריאה נוספת ==
* Burns, Stanley B., J. Lawrence Burns, and Elizabeth A. Burns. Mensur & Schmiss: German Dueling Societies. New York: Burns Archive, 2017.

== קישורים חיצוניים ==

== הערות שוליים ==

קטגוריה:סיף
קטגוריה:צילוק
גווידו קלברזי

גווידו קלברזי (באיטלקית: Guido Calabresi; נולד ב-18 באוקטובר 1932) הוא שופט בכיר בבית המשפט לערעורים בארצות הברית ופרופסור למשפטים באוניברסיטת ייל. ידוע כאחד מאבות הניתוח הכלכלי של המשפט, יחד עם רונלד קוז וריצ'רד פוזנר.

== ראשית חיים והשכלה ==
קלברזי נולד באיטליה למשפחה איטלקית-יהודית. הוריו היו מתנגדים פעילים לפשיזם באיטליה. בספטמבר 1939 ברחה המשפחה ממילאנו והיגרה לארצות הברית. המשפחה קיבלה אזרחות אמריקאית בשנת 1948. אחיו הבכור של גווידו, פול קלברזי (1930–2003), היה חוקר רפואי ופרמקולוגי בולט בתחום הסרטן והאונקולוגיה.<ref></ref>

קלברזי למד במכללת ייל וב-1953 סיים בהצטיינות תואר ראשון במדעים תוך התמחות בכלכלה. לאחר מכן התקבל למלגת רודס, וב-1955 סיים בהצטיינות תואר ראשון באמנויות באוניברסיטת אוקספורד. ב-1958 סיים בהצטיינות תואר ראשון במשפטים באוניברסיטת ייל. לאחר סיום לימודיו אלה שימש כמתמחה בבית המשפט העליון של ארצות הברית אצל השופט הוגו בלאק.<ref></ref>

== קריירה משפטית ==
לקלברזי הוצעה פרופסורה מלאה בפקולטה למשפטים של אוניברסיטת שיקגו,<ref></ref> אך הוא בחר להצטרף לפקולטה למשפטים של אוניברסיטת ייל. בכך הפך לפרופסור מן המניין הצעיר ביותר אי פעם בפקולטה. בין השנים 1985–1994 שימש כדיקן הפקולטה וכיום הוא פרופסור אמריטוס בפקולטה.

יחד עם רונלד קוז, קלברזי הוא מייסד התחום "ניתוח כלכלי של המשפט". תרומתו החלוצית לתחום כוללת יישום של הנמקה כלכלית על דיני נזיקין, ופרשנות משפטית של חוק קואס. בהנהגתו של קלברזי, בית הספר למשפטים של ייל הפך למרכז מוביל ללימודי משפטים המשולבים בכלכלה ובמדעי החברה.

ב-9 בפברואר 1994 מינה ביל קלינטון את קלברזי לשופט פדרלי במקום תומאס ג'וזף מסקיל .

קלברזי חיבר ארבעה ספרים ויותר מ-100 מאמרים בתחום המשפט ובתחומים משיקים. בשנת 1972 הוא פרסם את המאמר "כללי קניין, כללי אחריות וכללי אי-עבירות: היבט אחד על הקתדרלה".

== פרסים ותארים ==
לקלברזי הוענקו יותר מארבעים תוארי כבוד מאוניברסיטאות ברחבי העולם, והוא חבר באקדמיה המלכותית השוודית למדעים.<ref> </ref>

בשנת 1985 העניקה אוניברסיטת נוטרדאם לקלברזי את מדליית לאטר, הפרס הוותיק והיוקרתי ביותר לאמריקאים קתולים.<ref></ref>

בשנת 2006 ייסדה אוניברסיטת ייל את הקתדרה למשפטים ע"ש גווידו קלברזי.

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:שופטים יהודים אמריקאים
קטגוריה:חוקרי משפט איטלקים
קטגוריה:חוקרי משפט אמריקאים
קטגוריה:יהודים איטלקים
קטגוריה:פליטי רדיפות הנאצים
קטגוריה:מהגרים מאיטליה לארצות הברית
קטגוריה:בוגרי אוניברסיטת אוקספורד
קטגוריה:בוגרי בית הספר למשפטים באוניברסיטת ייל
קטגוריה:סגל בית הספר למשפטים באוניברסיטת ייל
קטגוריה:חברי האקדמיה המלכותית השוודית למדעים
קטגוריה:אמריקאים שנולדו ב-1932
מאיר גרין

מֶאִיר גְרִין (נולד ב-1994) הוא זמר-יוצר ומלחין דתי ישראלי.

== ביוגרפיה ==

===קריירה מוזיקלית===
ב-2016 התמודד גרין בעונתה השלישית של תוכנית הריאלטי "הכוכב הבא לאירוויזיון" שמשודרת בערוץ 2. באודישן ביצע גרין את השיר "Golden Boy" שביצע במקור נדב גדג' באירוויזיון 2015, עם מילים מהמקורות ועבר לשלב הדו-קרב. לאחר מכן פרש מהתוכנית.

בינואר 2016 הוציא את הסינגל-קליפ "נקודה של אור" אותו הלחין יחד עם ישי ריבו.

גרין הוציא סדרת סרטונים בת שישה פרקים בשם "מחובר", בה הסריט את חייו היום-יומיים ועיסוקו במוזיקה.<ref></ref>

בינואר 2018, כחודשיים לאחר חתונתו, הוציא את הסינגל "חופה לבנה".<ref></ref>

ביולי 2018 הוציא את הסינגל-קליפ "לשון הרע", במסגרת פרויקט בנושא של גרין ושל כוכב הרשת שוקי סלומון.<ref></ref> הקליפ שצורף לשיר לא עמד בגדרי הצניעות אותם דורשת ההלכה היהודית ולא פורסם באתרי החדשות החרדיים מנימוקים אלו ובעקבות זאת הסיר גרין את הקליפ מהרשת.<ref></ref>

באוגוסט 2019 הלחין וביצע את השיר "רנה תמה", שכתב יורם גבאי להנצחתה של רנה שנרב, שנרצחה בפיגוע.

במאי 2021 הלחין והוציא יחד עם המעבד שרולי ברונכר את השיר "עד מתי", שנכתב בידי ברונכר לזכר ההרוגים באסון הר מירון.

ביוני 2023 הוציא את הסינגל-קליפ "רוצה לעוף". בשיר הוא משתף פעולה לראשונה עם יוצרים מתחום המוזיקה הישראלית, כמו צליל קליפי.<ref></ref>

במרץ 2024 הוציא את הסינגל קליפ "דרך אמונה" מבית היוצר של "תודה לך השם" .

==חיים אישיים==
נשוי למרים רסקין, ואב לשני ילדים.

== סינגלים ==

== קישורים חיצוניים ==
* 
* [https://www.inn.co.il/tags/מאיר_גרין מאיר גרין – תגית] בערוץ 7
* 
* 
* 
* 
* 
* 
* [https://headstart.co.il/project/35490 מאיר גרין] – סרטון הדסטארט
* 
* 

== הערות שוליים ==

קטגוריה:דוגמנים ישראלים
קטגוריה:זמרי פופ ישראלים
קטגוריה:זמרים-יוצרים ישראלים
קטגוריה:מלחינים ישראלים
קטגוריה:מתמודדי הכוכב הבא
קטגוריה:ישראלים שנולדו ב-1994
מינואית

מינואית היא שם מוסכם לשפה הנכחדת (אחת או יותר) ששימשה את התרבות המינואית העתיקה בכרתים, וכתובה בהירוגליפים של כרתים ומאוחר יותר בכתב ההברתי המכוּנה כתב קווי א'. כיוון שההירוגליפים של כרתים לא פוענחו כלל ושהכתב הקווי א' פוענח רק חלקית, השפה המינואית אינה ידועה וטרם מוינה בוודאות למשפחת שפות כלשהי. יתרה מכך, על פי העדויות הקיימות, אף לא ניתן להיות בטוחים שההירוגליפים והכתב ההברתי מתעדים את אותה שפה.

השפה האטיאוכרתית, המתועדת בכמה כתובות בכתב אלפביתי מכרתים 1,000 שנים מאוחר יותר, היא אולי צאצאית של מינואית, אבל גם היא טרם מוינה.

== מסורת ==
מינואית מוכרת בעיקר מהכתובות בכתב ליניארי א', שהן קריאות למדי יחסית לכתב ליניארי ב'. ההירוגליפים של כרתים מתוארכים למחצית הראשונה של האלף השני לפנה"ס. הטקסטים בכתב ליניארי א' רובם על לוחות חרס, פרוסים בכל רחבי האי כרתים ביותר מ-40 אתרים.

=== הטקסטים המצריים ===
מהשושלת ה-18 של מצרים קיימים ארבעה טקסטים המכילים שמות ואִמְרות בשפת קפטיו . כתמיד, כתיבת טקסטים שאינם מצריים באמצעות הירוגליפים מצריים, מאפשרת לשחזר את ההגייה של אותם שמות ואמרות.
* פפירוס הקרוי Magic Papyrus Harris (בלטינית: Papyrus magicus Harris XII, 1–5); החל בשושלת ה-18: אִמרה בשפת קפטיו,
* לוח כתיבה (B.M. 5647); תחילת השושלת ה-18: לוח כיתה עם שם בשפת קפטיו,
* פפירוס לונדון הרפואי (B.M., 10059); תום השושלת ה-18: שתי אמרות נגד מחלה (#32–33),
* רשימה אגאית (גרמ'): רשימת מקומות בכרתים.

על בסיס הטקסטים האלה ניתן לשחזר עבור מינואית מערכת פונטית הכוללת את העיצורים הבאים:<ref>Evangelos Kyriakidis: Indications on the Nature of the Language of the Keftiw from Egyptian Sources. In: Ägypten und Levante / Egypt and the Levant Band 12 (2002), pp. 211–219.</ref>
{| class="wikitable"
|+פונמות עיצורים
!
! דו-שפתיים
! שיניים
! מכתשיים
! חיכיים
! וילוניים
! ענבליים
! סדקיים
|- align="center"
! אפיים
| m
|
| n
|
|
|
|
|- align="center"
! סותמים
| p b
| t d
|
| ts
| k
| q
|
|- align="center"
! חוככים
|
|
| s
| ʃ
|
|
| h
|- align="center"
! רוטטים
|
|
| r
|
|
|
|
|- align="center"
! מקורבים
|
|
|
| j
| w
|
|
|}

== מיון ==
מינואית היא שפה לא ממוינת, או אולי מקבץ של כמה שפות אשר במקרה כתובות באותו כתב ליניארי א'. מינואית הושוותה – אך לא בהצלחה רבה – למשפחות השפות ההודו-אירופאיות, השמיות והטירסניות, והוצע שתהיה חברה במשפחת השפות הטרום-הודו-אירופיות .<ref></ref><ref></ref><ref></ref><ref></ref><ref>Raymond A. Brown, Evidence for pre-Greek speech on Crete from Greek alphabetic sources. Adolf M. Hakkert, Amsterdam 1985, p. 289</ref><ref></ref>

== תחביר ==
ברנט דייוויס, בלשן וארכאולוג מאוניברסיטת מלבורן, הציע שסדר המילים הבסיסי של השפה הכתובה בכתב ליניארי א' עשוי להיות פועל-נושא-מושא (VSO), בהתבסס על המאפיינים של רצף רכיבים שחזר על עצמו בכתבי ליניארי א'.<ref>Brent Davis, 'Syntax in Linear A: The Word-Order of the ‘Libation Formula’ ' Kadmos 52(1), 2013, pp.35-52</ref>

== ראו גם ==

* כתב קווי א'
* התרבות המינואית

== קישורים חיצוניים ==
* Duhoux, Yves. [https://www.academia.edu/26457474/Pre-Hellenic_Language_s_of_Crete Pre-Hellenic languages of Crete]

== הערות שוליים ==

קטגוריה:התרבות המינואית
קטגוריה:שפות נכחדות
כיכר הניצחון (קייב)

כיכר הניצחון (באוקראינית: Площа Перемоги, קרי: פלושצ'ה פרמוהי) היא כיכר גדולה בעיר קייב, בירת אוקראינה המוקדשת לניצחון בעלות הברית במלחמת העולם השנייה.

הכיכר שוכנת ברובע שבצ'נקו במיקום מרכזי, וממנה נמתחות "שדרות הניצחון" פרוספקט פרמוהי, מהשדרות הארוכות והרחבות בעיר.

ראשיתה של הכיכר באמצע המאה ה-19, כאשר המושל הרוסי של קייב אילריון וסילשצ'יקוב התיר לקהילה היהודית המקומית לערוך במקום ירידים למסחר. הכיכר נקראה בין השנים 1869–1952 כיכר האליץ (כיכר גליציה במבטא המקומי). לפני שנות ה-50 של המאה ה-20 נודע המקום גם בשם יבבּאז (ברוסית: Евбаз, מילולית: שוק יהודי) על שם השוק היהודי שהתקיים במקום בעבר ונהרס בסוף שנות ה-40 של המאה ה-20.

בולטים בכיכר: קרקס קייב הבנוי על מתחם שבו שכנה בעבר כנסייה שנהרסה ב-1934 בידי הסובייטים. חנות הכלבו "יוניברמה אוקראינה" ומלון "ליביד". במרכז הכיכר מתנשאת 'אנדרטת הניצחון', אובליסק בגובה 30 מטרים ובראשו "כוכב הגיבור" (עיטור גיבור ברית המועצות).

==ראו גם==
* כיכר הניצחון (מינסק)

==קישורים חיצוניים==

קטגוריה:קייב: מבנים
הניצחון (קייב)
קטגוריה:קייב: גאוגרפיה
איסקנדר מחמודוב

איסקנדר קכרמונוביץ' מחמודוב (באוזבקית: Искандар Қаҳрамонович Маҳмудов; נולד ב-5 בדצמבר 1963 בבוכרה) הוא איש עסקים מיליארדר רוסי יליד אוזבקיסטן.

ב-25 במאי 2021 העריך מדד המיליארדרים של בלומברג את הונו של איסקנדר ב-9.41 מיליארד דולר.

מחמודוב, בן למשפחה מוסלמית, הוא בוגר האוניברסיטה הלאומית של אוזבקיסטן בטשקנט בירת אוזבקיסטן, הוא עשה את הונו בעסקי כריית מתכות, ומחזיק בלמעלה מ-50% ממניותיה של ענקית הכרייה הרוסית "חברת המטלורגיה של הרי אורל" המהווה בפועל קונגלומרט של עשרות חברות בענפי הכרייה, בניין, חקלאות ותקשורת ברוסיה ומחוצה לה.

==קישורים חיצוניים==
* [https://www.bloomberg.com/billionaires/profiles/iskandar-makhmudov/ איסקנדר מחמודוב], פרופיל באתר מדד המיליארדרים של סוכנות בלומברג

קטגוריה:מיליארדרים רוסים
קטגוריה:אוזבקים
קטגוריה:מהגרים מאוזבקיסטן
קטגוריה:רוסים שנולדו ב-1963
פיוטר אוון

פיוטר אולגוביץ' אוון (ברוסית: Пëтр Олегович Авен; נולד ב-16 במרץ 1955) הוא אוליגרך רוסי, איש עסקים, כלכלן ופוליטיקאי.

הוא עומד בראש אלפא-בנק, הבנק המסחרי הגדול ברוסיה. בשנת 2021 העריך המגזין "פורבס" את הונו ב-5.3 מיליארד דולר.

עד ראשית מרץ 2022 היה גם חבר במועצת המנהלים של קבוצת ההשקעות הבינלאומית LetterOne שבסיסה בלוקסמבורג, אז פרש ממנה ביחד עם השותף-המייסד מיכאיל פרידמן בשל סנקציות אישיות שהוטלו על השניים על ידי האיחוד האירופי בעקבות הפלישה הרוסית לאוקראינה.

ב-10 באפריל 2024 פורסם שבית הדין לצדק של האיחוד האירופי הסיר את הסנקציות נגד פיוטר אוון.

==לקריאה נוספת==
* דייוויד א. הופמן, האוליגרכים - המיליארדרים החדשים של רוסיה, ספריית מעריב, 2005. לפי אינדקס בעמ' 525

==קישורים חיצוניים==

* 

* [https://www.forbes.com/profile/pyotr-aven/ פיוטר אוון], פרופיל באתר פורבס

==הערות שוליים==

קטגוריה:מיליארדרים רוסים
קטגוריה:בנקאים רוסים
קטגוריה:מקבלי עיטור הידידות (רוסיה)
קטגוריה:רוסים שנולדו ב-1955
כריס סטראכוויץ

כריס סטראכוויץ (באנגלית: Chris Strachwitz, שם בלידה: Christian Alexander Maria, Graf Strachwitz von Groß-Zauche und Camminetz; 1 ביולי 1931, שלזיה התחתית – 5 במאי 2023) היה מפיק מוזיקלי אמריקאי יליד גרמניה. הוא התמחה בהקלטות ג'אז מסוגים שונים.

==ביוגרפיה==
כריס סטראכוויץ נולד למשפחה גרמנית אצילה שהתגוררה בעיירה בשלזיה התחתית שבאותה תקופה הייתה חלק של גרמניה. לאחר סיום מלחמת העולם השנייה האזור הועבר לפולין ואוכלוסייה גרמנית גורשה. המשפחה עברה לבראונשווייג בה התגוררו קרובים. בשנת 1947 הם עברו לארצות הברית והתיישבו בסנטה ברברה. כריס הצעיר התעניין בג'אז ולאחר צפייה בסרט New Orleans עם בילי הולידיי ולואיס ארמסטרונג החל לאסוף תקליטים.

בשנת 1951 כריס סטראכוויץ עבר ללוס אנג'לס ובשנת 1952 החל ללמוד באוניברסיטת ברקלי. בשנת 1954 הוא קיבל אזרחות ארצות הברית והתגייס לצבא ארצות הברית. לאחר סיום השרות סטראכוויץ חזר ללימודים וקיבל לתואר במדעי המדינה. במקביל הוא למד הפקת מוזיקה ועבד כמורה.

בשנת 1960 הוא רכש ציוד הקלטה והקים חברה Arhoolie Records. את התקליט הראשון הופץ ב-250 העתקים. בשנת 1961 הוא הקליט את סידני בבינו. בהמשך החברה הפיקה מחדש הקלטות של ביג ג'ו טורנר ולוול פולסון. בשנת 1962 סטראכוויץ החליט להקדיש את עצמו לחברה שהקים, עזב את ההוראה ועבר לברקלי. באותה תקופה הוא הקליט את מיסיסיפי פרד מקדואל ומוזיקאים נוספים. בשנת 1965 הוא התחיל להנחות תוכנית ברדיו. התוכנית שודרה עד לשנת 1995.

בשנת 1966, בעקבות הצלחתו עם הקלטה של Country Joe and the Fish כריס סטראכוויץ הקים לחברה מטה ואולפן חדשים.

במהלך שנות ה-70 של המאה ה-20 הוא המשיך בהקלטות של מוזיקאים כמו ביג מאמא ת'ורנטון, אליזבת קוטן, ריצרד פורד ורבים נוספים. כמו כן הוא התחיל להתעניין במוזיקה מקסיקנית. הוא הפיק אלבום של פלקו חימנס שזכה בפרס גראמי בשנת 1986.

כריס סטראכוויץ גילה והפיק הקלטות ראשונות של להקת The Klezmorim.

בשנת 1993 סטראכוויץ קיבל פרס על מפעל חיים בתחום בלוז. בשנת 1995 הוא הקים ארכיון שכולל 44,000 הקלטות החל משנת 1906. בשנת 2009 האוסף נפתח לציבור באוניברסיטת קליפורניה בלוס אנג'לס.

בשנת 2016 כריס סטראכוויץ קיבל פרס גראמי על פעילותו כמפיק.

==קישורים חיצוניים==

* 

* [https://www.sfgate.com/magazine/article/MUSIC-MAN-3298364.php ביוגרפיה], באתר sfgate.com

קטגוריה:מפיקים מוזיקליים אמריקאים
קטגוריה:שדרני רדיו וטלוויזיה אמריקאים
קטגוריה:מהגרים מגרמניה לארצות הברית
קטגוריה:זוכי פרס גראמי
קטגוריה:אמריקאים שנולדו ב-1931
קטגוריה:אמריקאים שנפטרו ב-2023
חזה בקר

חזה בקר או בריסקט הוא נתח בשר מהחזה או מהחזה התחתון של בקר בוגר או עגל. מכיוון שלבקר אין עצמות בריח, שרירים אלו תומכים בכ-60% ממשקל הגוף של בקר עומד או נע, ולכן עשירים ברקמת חיבור ויש לבשלם בישול ארוך.

== שיטת בישול ==
ניתן לבשל את החזה בדרכים רבות, כולל אפייה, הרתחה וצלייה. החזה הוא נתח בשר קשה בשל סיבי הקולגן המרכיבים את רקמת החיבור הרבה בנתח, אך בבישול ארוך הקולגן הופך לג'לטין, וכתוצאה מכך הנתח מתרכך. מכסה השומן, שלעיתים נותר מחובר לחזה, עוזר למנוע מהבשר להתייבש במהלך הבישול הממושך הדרוש לפירוק רקמת החיבור בבשר.

בארצות הברית נהוג לעשן את חזה הבקר במעשנות ייעודיות, לרוב לאחר כיסויו בתערובת תבלין. לרוב נהוג לעשן עם עצי אגוז, אלון, היקורי או מסקיט, לפעמים אף כמקור החום המרכזי. המאכל המוגמר נחשב בקטגוריית הברביקיו, ופופולרי במיוחד בטקסס שם הוא נחשב המאכל הרשמי של המדינה. עישון הבשר מתבצע בטמפרטורות נמוכות (בין 110 ל-140 מעלות צלזיוס) ולוקח שעות רבות, לכן מסעדות ברביקיו רבות וגם טבחים ביתיים נוהגים לעשן את חזה הבקר במהלך הלילה.

בבריטניה החזה לרוב לא מעושן, אלא מבושל כצלי קדירה עם ירקות שורש ותבלינים עדינים. בגלל מחירו הזול של הנתח, מנה זו נחשבת מנת הדגל של מעמד הפועלים הקוקני.

ב המזרח אירופי החזה מוגש כצלי קדירה בחגים כדוגמת ראש השנה ופסח. מטעמי כלכלה וכשרות, נתח זה היה אחד מהנתחים הפופולרים בקרב יהודי אשכנז. חזה הוא גם הנתח הפופולרי ביותר להכנת קורנד ביף ופסטרמה. בקהילה היהודית במונטריאול קיים מאכל בשם בשר מעושן בסגנון מונטריאול, קרוב משפחה של פסטרמה, העשוי גם הוא מחזה בקר.<ref></ref>
חזה בקר במרק אטריות
בהונג קונג, הנתח מבושל בנוזל בישול ארוך עד לריכוך ומוגש בדרך כלל במרק עם אטריות או בתבשיל קארי.<ref></ref>

במטבח הקוריאני, נהוג לבשל את הנתח תחילה בטמפרטורה נמוכה עם ירקות ארומטיים, ולאחר מכן להניחו במשרה מבוססת רוטב סויה אשר פועלת כתמלחת ומשמרת את הבשר. הבשר המשומר לאחר מכן מוגש ברצועות באורך גפרור כמתאבן לצד מנה עיקרית. החזה משמש גם להכנת מרק חריף בשם יוּק קֶה ג'אנְג.

== קישורים חיצוניים ==

== הערות שוליים ==

קטגוריה:נתחי בשר
קטגוריה:המטבח האמריקאי
פסגת קושלה

רכס סנטינל]]
פסגת קושלה (באנגלית: Kushla Peak; בבולגרית: връх Кушла) היא פסגה ברכס ורגאבה, במרכז רכס סנטינל בהרי אלסוורת, באנטארקטיקה

הפסגה מתנשאת מעל קרחון בריסאד שמצפון - צפון-מערב לפסגה;

גובהה של הפסגה 2,300 מטרים מעל פני הים.

הפסגה מתנשאת מעל קרחון הנסן שמדרום-מזרח לפסגה.

פסגת קושלה ממוקמת 3.53 קילומטרים צפונית-מזרחי מהר וולדרון;

פסגת קושלה ממוקמת 4.15 קילומטרים דרומית-מזרחית ממצוק סיפיי;

פסגת קושלה ממוקמת 12.58 קילומטרים דרומית-מערבית מפסגת דיקי;

פסגת קושלה ממוקמת 4.95 קילומטרים צפונית-מערבית מהר האבנר.

== היסטוריה ==
=== מיפוי הפסגה ===

הפסגה מופתה לראשונה על ידי סוקרים אמריקאים בשנת 1961;

הפסגה מופתה בשנית בשנת 1988.

=== מקור השם ===

הפסגה נקראת על שם הכפר קושלה שבדרום בולגריה.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137245 פסגת קושלה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/display_name.cfm?gaz_id=137245 פסגת קושלה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-84.80613150793452,-78.43901656611467,14&?query=&?map_type=hybrid תצלום לוויין של אזור הפסגה, תוך סימון אתרים נוספים באזור] באתר copernix

== הערות שוליים ==

קושלה
קושלה
קושלה
דוד צבי קצבורג

הרב דוד צבי הכהן קצבורג (בכתיב יהודי אירופאי: קאטצבורג) (תרט"ז – תרצ"ו, 1857–1936) היה רב, דיין, פוסק, מחבר תורני ומוציא לאור הונגרי.
==קורות חיים==
נולד בכפר פילזן במחוז הונט, הונגריה לאביו הרב זלמן. למד אצל ר' נפתלי סופר אב בית דין פטשיניידורף, ר' זוסמן סופר אב"ד פאקש, וחמש שנים אצל ר' שמחה בונם סופר בעל 'שבט סופר'.

שימש בהוראה בכמה קהילות. החל מתרנ"ב (1892) החל לשמש כדיין ומגיד בעיר ווייצן (ואץ, סמוך לבודפשט).

בעריכתו נדפס כתב העת התורני "תל תלפיות", החל מקיץ תרנ"ב, שהיה פעיל 45 שנה, עד לשנת תרצ"ו. בכל חוברת הדפיס העורך משלו דברי הלכה ואגדה בעניינים שעל הפרק. כן הדפיס כמה ספרים משלו.

הרב קצבורג היה אמנם סופר מחונן, אבל כבד פה וכבד לשון. הרופאים הבטיחו לרפא את מחלתו, אולם ההוצאות היו יקרות, ולא ברור אם הטיפול הרפואי יצא לפועל.<ref></ref>

== השקפתו ==
הרב קצבורג היה בעל יחס חיובי לציונות, הוא סבר שהגאולה תגיע בדרך הטבע, והוא תמך ועודד שיתוף פעולה עם החילונים ביישוב הארץ. מבחינה רעיונית הוא סבר שהגאולה צריכה להגיע דווקא על ידי אנשים רחוקים מתורה. לדעתו ההימנעות מהצלת היהודים מהפוגרומים באירופה לארץ ישראל, מחשש שיתקלקלו שם, היא "ממש לא תרצח".<ref></ref>

בשל המלחמה החריפה של כמה מרבני הונגריה נגד הציונות, נאלץ הרב קצבורג להסתיר את עמדותיו. כחלק ממהלך זה, בתחילה פרסם הרב קצבורג סדרה של שלושה מאמרים בהם תמיכה מפורשת ונלהבת בציונות בכתב העת שהוציא לאור תל תלפיות (שני מאמרים שלו, והשלישי של הרב שלמה זלמן ברודי). אולם, בשל התערבותו של הרב ישעיהו זילברשטיין, רבה של וויצן שפיקח על כתב העת נפסקו הפרסומים, ופורסמו בכתב העת מכתבי מחאה חריפים האוסרים להשתתף עם הציונים וקובעים שהציונות היא מזימה שנועדה לצוד נפשות של יהודים חרדים.<ref></ref><ref></ref>

במקרה שבא לפניו צידד לגייר גוי שרוצה להתחתן עם נערה יהודייה שהייתה ידועה כיראת שמים. לדבריו, בגיור יש ללכת אחר ראות עיני הדיין, וכאן ניתן לומר שהנערה תשפיע על הגוי לשמור תורה ומצוות לאחר גיורו. הוא הוסיף שבגיור לא הולכים אחר הרוב, כי מדובר ב"פיקוח נפש" אם נסרב לגייר אדם שאכן ראוי לכך. לדבריו, יש להקל באופן מיוחד בגוים שאינם עובדי עבודה זרה, כפי שנהגו להקל באשכנז ב"סתם יינם של נוצרים.<ref></ref>

== חיבוריו ==
* מבשר צדק ג' חלקים, דרושים על התורה, מצוות ברית מילה, פדיון הבן, בר מצווה, נישואין ומסכת אבות.
* [https://hebrewbooks.org/32272 זר צדק], ספר מאמרים במחשבת ישראל.
* [https://hebrewbooks.org/21449 פרחי כהונה], ספר חידושים על מסכת פסחים ועוד מסכתות בש"ס, ובסופו נדפס קונטרס 'כתר כהונה' - שו"ת בענייני קדושת כהונה
* [https://hebrewbooks.org/37981 צדק עולמים, באור התורה ודת היהדות], יצא לאור בויצן בשנת 1918.
* [https://hebrewbooks.org/pdfpager.aspx?req=39465&st=&pgnum=1&hilite= רז הדק, באור מהות הידיעה והבחירה בדרך הגיוני ובאורך דרוש], יצא לאור לאחר מותו על ידי בנו בבודפשט שנת 1938.

== לקריאה נוספת ==

* נתנאל קצבורג, 'קצבורג, דוד צבי הכהן', אנציקלופדיה של הציונות הדתית, כרך ה, מוסד הרב קוק תשמ"ג, עמ' 489–493

==קישורים חיצוניים==
* 

== הערות שוליים ==

קטגוריה:מו"לים יהודים הונגרים
קטגוריה:רבנים הונגרים
קטגוריה:הונגרים שנולדו ב-1857
קטגוריה:הונגרים שנפטרו ב-1936
Mo-Do

פביו פריטלי (באיטלקית: Fabio Frittelli, הידוע בשם במה Mo-Do; 24 ביולי 1966 במונפאלקונה – 6 בפברואר 2013 באודינה) היה זמר איטלקי ששר בעיקר בגרמנית.

==ביוגרפיה==
פביו פריטלי נולד למשפחה מעורבת- אמו הייתה ממוצא גרמני ואב איטלקי. בתחילת הקריירה הוא היה זמר וגיטריסט. הפריצה התרחשה בשנת 1993. על פי המלצת מפיק מוזיקלי שעבר איתו פביו פרטלי לקח שם במה על פי תחילת העיר בו נולד "Monfalcone"ויום הולדתו "Domenica". הוא התפרסם בעיקר בשיר "Eins, Zwei, Polizei" שהגיע לראש מצעד הפזמונים במספר מדינות אירופה.

הוא נמצא מת ב-7 בפברואר 2013. לפי הערכת המשטרה זה היה התאבדות.

==דיסקוגרפיה==
{| class="wikitable" style="text-align:center;"
|-
! rowspan="2"| שנה
! rowspan="2"| שיר
! colspan="8"| מיקום במצעד הפזמונים
! rowspan="2"| היקף מכירות
! rowspan="2"| אלבום
|- style="font-size:smaller;"
! style="width:35px;"| איטליה<br><ref name="lescharts"/>
! style="width:35px;"| אוסטריה<br><ref name="lescharts"></ref>
! style="width:35px;"| פינלנד<br><ref></ref>
! style="width:35px;"| צרפת<br><ref name="lescharts"/>
! style="width:35px;"| גרמניה<br><ref></ref>
! style="width:35px;"| הולנד<br><ref name="lescharts"/>
! style="width:35px;"| שוודיה<br><ref name="lescharts"/>
! style="width:35px;"| שווייץ<br><ref name="lescharts"/>
|-
| rowspan=2| 1994
| style="text-align:left;"| "Eins, Zwei, Polizei"
| 1
| 1
| 3
| 8
| 1
| 2
| 9
| 5
|
* אוסטריה: אלבום זהב<ref>Austrian certifications, database [http://www.ifpi.at/?section=goldplatin ifpi.at] (Retrieved 31 August 2008)</ref>
* גרמניה: אלבום זהב
| style="text-align:left;" rowspan="4"| Was ist das?
|-
| style="text-align:left;"| " Super Gut "
| —
| 11
| 1
| 30
| 26
| —
| 20
| 18
|
|-
| 1995
| style="text-align:left;"| "Gema Tanzen"
| —
| —
| —
| —
| —
| —
| —
| —
|
|-
| 1996
| style="text-align:left;"| "Sex Bump Twist"*
| —
| —
| —
| —
| —
| —
| —
| —
|
|-
| colspan="15" style="font-size:8pt"| "—" לא הגיע למצעד פזמונים.
|}

==קישורים חיצוניים==

==הערות שוליים==

קטגוריה:זמרים איטלקים
קטגוריה:מתאבדים: אמנים
קטגוריה:אמנים הידועים בשם במה
קטגוריה:איטלקים שנולדו ב-1996
קטגוריה:איטלקים שנפטרו ב-2013
פרוטרוסוכיים

פרוטרוסוכיים (שם מדעי: Proterosuchidae; מילולית: "תנינים ראשונים") היא משפחה של זוחלים דמוי-תנין שהתקיימו במשך סוף הפרם עד לתחילת הטריאס לפני 252 עד 247 מיליון שנה מזמננו.
== סיווג ==
המשפחה הייתה קרובה לארכוזאוריה אך לא משויכת אליה, אלא לקבוצה דמויי-ארכוזאורים, ממנה אלה התפתחו והיו קרובים בעיקר למשפחת האריתרוסוכיים (בה היה האריתרוסוכוס). המאובנים שלהם התגלו לאורך אירואסיה, דרום אפריקה, אוסטרליה ואולי גם אמריקה הדרומית.
== מאפיינים ==
בני קבוצה זו היו זוחלים פרימיטיביים באורך של 1 עד 3.5 מטרים שהתקיימו הן ביבשה והן בסביבות מים רדודים, אף שלא נמצא על גפיהם רמזים לקרומי שחייה, כמו של תנינים וכן לא היו עוטי שריון אוסטאודרם. היו אלה אוכלי בשר בעלי לסתות ארוכות ושיניים מחודדות אך בעלי גפיים הפונות החוצה כמו לטאות, דבר שלא היה נפוץ אצל הארכוזאורים האמיתיים.

משפחה זו הייתה בין הבודדות שבזוחלים ששרדו את הכחדת הפרם והתקיימו גם בטריאס תחתון, אך הם לא התקיימו זמן רב לאחר מכן.

==מינים==
* Ankistrodon?
* Archosaurus
* Blomosuchus?	
* Chasmatosuchus
* פרוטרוסוכוס (Proterosuchus)
* Vonhuenia?

==קישורים חיצוניים==

קטגוריה:בעלי חיים שתוארו ב-1914
קטגוריה:טקסונים שתוארו בידי פרידריך פון הינה
קטגוריה:דמויי ארכוזאורים פרהיסטוריים
קטגוריה:מאובני טקסונים שתוארו ב-1914
ארנה שאלאמון (משורר)

ארנה שאלאמון (בהונגרית: Salamon Ernő; ג'רג'וסנטמיקלוש, 15 במאי 1912 – מיכאילובקה-סטארי, אוקראינה, 27 בפברואר 1943) היה משורר, עיתונאי יהודי-הונגרי שנספה בשואה.

== ביוגרפיה ==
ארנה שאלאמון נולד במשפחה יהודית ענייה. הוא סיים את לימודיו במארושוואשארהי (טרגו מורש) ונרשם לפקולטה למשפטים של אוניברסיטת קולוז'וואר. היה סטודנט בה בשנים 1930–1932. אז חזר לעיר הולדתו, הצטרף לתנועה הקומוניסטית והשתתף בארגון שביתות. בשנת 1933 היה כתב בעיתוני בראשוב ושיריו פורסמו שם בהונגרית ביומון "דפי ברשו" (Brassói Lapok) וכתב העת קורונק (פירושו בהונגרית: תקופתנו – Korunk). ב-1936 סייר בכל טרנסילבניה כמפיץ של כתב העת. מאפריל 1937 התגורר במארושוואשארהיי (טרגו מורש), שם ערך את קורונק ולאחר מכן את "עיתון הבוקר". כמה מכרכי השירה שלו יצאו לאור בשנים אלו. הוא נרדף בהונגריה של שלטון מיקלוש הורטי, נעצר מספר פעמים, ובשנת 1941 נכלא במחנה אקושפלבה שהיה ידוע לשמצה. הוא חי בנסיבות קשות, לפעמים עבד כעובד עונתי ובריאותו התדרדרה. הוא נלקח לשירות עבודה (עבודות כפייה לגברים יהודים עבור הצבא ההונגרי) במאי 1942 ונשלח לאוקראינה לחזית המזרחית, שם חלה בטיפוס הבהרות. הוא נורה למוות על ידי חיילים איטלקים ב-27 בפברואר 1943.

== יצירותיו (מבחר) ==
* גורל יפה (שירים, מארושוואשארהיי, 1937)
* על סף העניים (שירים, מארושוואשארהיי, 1938)
* שיר על גורל המשרתים (מחזה, מארושוואשארהיי, 1938)
* לבנו של האיש העני (שירים, 1945);
* שירים נבחרים (עם מחקר מבוא מאת יוז'ף קרי, בוקרשט, 1955);
* שיר לצאצאים (שירים, בוקרשט, 1961).

== לקריאה נוספת ==
* Új magyar irodalmi lexikon III. (P–Zs). (לקסיקון ביוגרפי הונגרי. 1994 ISBN 963-05-6807-1)
* פטר מרושי: ארנה שאלאמון (מונוגרפיה של סופר, 1969).
* Romániai magyar irodalmi lexikon: (לקסיקון ספרותי הונגרי ברומניהספרות, כתיבה ציבורית, ספרות מדעית, תרבות 2010)

== קישורים חיצוניים ==

* [https://salamon.ro/oktatas/tanarok/ גימנסיה ארנה שאלאמון. אתר המוסד]
* [https://moly.hu/alkotok/salamon-erno/wikipedia ארנה שאלאמון], באתר moly
* [https://bookline.hu/szerzo/salamon?page=5 ספר שירה של ארנה שאלאמון]
* [http://mek.oszk.hu/02200/02228/html/06/517.html תולדות הספרות ההונגרית מ-1919 ועד היום - ארנה שאלאמון] 
* [http://salamonerno.bkb.hu אתר ביבליוגרפי של ארנה שאלאמון]
* [http://db.yadvashem.org/names/nameDetails.html?itemId=5298856&language=en ארנה שאלאמון], במאגר המידע של יד ושם

קטגוריה:משוררים יהודים הונגרים
קטגוריה:עורכי עיתונים יהודים הונגרים
קטגוריה:עיתונאים יהודים הונגרים
קטגוריה:אישים במחנות שרות העבודה (הונגריה)
קטגוריה:נספי השואה
קטגוריה:הונגרים שנולדו ב-1912
קטגוריה:הונגרים שנפטרו ב-1943
אשר לב

הרב אשר לב (גם: אשר לב ולרשטיין, נולד ב-1754 במינסק; נפטר ב-23 ביולי 1837 בקרלסרוהה) היה רב ראשי בדוכסות הגדולה באדן, ובנו של רבי אריה ליב גינצבורג (בעל "שאגת אריה").

==ביוגרפיה==
למד אצל הרב מאיר זייא במיץ.

== רבנות ==
בשנת 1783, לאחר שנסמך לרבנות, התקבל לכהן ברבנות העיר נידרוורן שליד שוויינפורט, שם נשא לאישה את גיטל, בתו של "יהודי החצר" שמואל וולף. הוא ירש את חמיו כרב הראשי של מדינת וירצבורג. כעבור שנתיים עבר לוולרשטיין בבוואריה והתקבל שם כרב המדינה. בשנת 1809 נקרא לכהן כרב המדינה בקרלסרוהה. הוא דחה הצעות דומות שקיבל ממץ ומפריז. בנוסף לידע הרב שלו בתלמוד, הוא היה בקיא גם בספרות גרמנית, צרפתית ואיטלקית.

כ-200 תלמידים למדו בישיבתו בקרלסרוהה, ביניהם יעקב אטלינגר. תלמידים בולטים נוספים כללו את אברהם י. אדלר (וורמס), יעקב אוירבך, משה בלוך, ליב בודנהיימר , ליב אטלינגר, אייזיק פרידברג, יעקב לוונשטיין, משה פראגר , יהודה ליב שוט , אליאס ובנימין ווילשטטר, ובנו אברהם , שנולד לו מנישואיו לגיטל.

כשחלה והתעוור, הצטרף אליו המועמד לרבנות קרלסרוהה אליאס ווילשטטר כעוזר ב-1827.

רובם של כתביו הרבים לא שרדו, למשל שו"ת קול שחל.

בנישואיו השניים נישא לשרה וורמס מסארלואי, אלמנתו של הרב הראשי של מיינץ שמואל וולף לוי (1751–1813). היא נפטרה בגיסן ב-1854.

הרב לב קבור בבית הקברות היהודי ב-Kriegsstrasse בקרלסרוהה.

== כתביו ==
* אשר לב: נאום, שהטיף ב-31 בדצמבר 1818 בטקס הלוויה של הדוכס הגדול קרל: בבית הכנסת בקרלסרוהה על ידי הדוכס הגדול. אובררתה ואוברלנדרבנים . קרלסרוהה: מולר, [1819].

== לקריאה נוספת ==
* פרידריך פון וויך: Ascher Löw, בתוך: Badische Biographien, חלק שני, היידלברג 1875, עמוד 31 f (בגרמנית). ([http://digital.blb-karlsruhe.de/blbihd/periodical/pageview/152027 דיגיטלי])
* קרסטן וילקה: Ascher Löw. בתוך: Jüdisches Leben in Baden 1809 bis 2009. 200 Jahre Oberrat der Israeliten Badens. Festschrift. אוסטפילדרן, 2009. עמוד 224 f (בגרמנית).
* ערך LÖW, Ascher. בתוך: מייקל ברוק ויוליוס קרליבך (עורכים), בעריכת קרסטן וילקה: Biographisches Handbuch der Rabbiner. חלק ראשון: Die Rabbiner der Emanzipationszeit in den deutschen, böhmischen und großpolnischen Ländern 1781–1871. K·G·Saur, מינכן 2004, , עמוד 616 f (בגרמנית).

קטגוריה:רבנים גרמנים
קטגוריה:ילידי 1754
קטגוריה:גרמנים שנפטרו ב-1837
קונרד הראשון, רוזן אולדנבורג

קונרד הראשון, רוזן אולדנבורג (בגרמנית: Konrad I. von Oldenburg; מת ב-1347) היה הרוזן של אולדנבורג מ-1344 עד 1347. הוא ירש את אחיו, יוהאן השלישי, רוזן אולדנבורג.

== ביוגרפיה ==
קונרד נולד ב-1313 והיה בנם של יוהאן השני, רוזן אולדנבורג והדוויגה מדיפהולץ.<ref>http://thepeerage.com/p473.htm#i4723 The Peerage</ref> משנת 1324 הוא שלט יחד עם אחיו למחצה הבכור יוהאן השלישי, רוזן אולדנבורג. לאחר מותו של אחיו ב-1342 הוא שלט לבדו, ומ-1345 שלט יחד עם אחיינו יוהאן הרביעי, רוזן אולדנבורג. ב-6 בינואר 1345, שני הרוזנים של העיר אולדנבורג העניקו זכויות עירוניות לברמן כדי להפוך את אולדנבורג לאטרקטיבית יותר כשוק לזרים. סוחרים וכאלה כדי לחזק את הבסיס הכלכלי של הרוזנות הקטנה באמצעות הכנסות גבוהות יותר ממכס. קונרד הראשון שמר את חירותה של העיר בגבולות צרים על ידי מדיניות שבה ברית עם ערים אחרות נאסרה במפורש. למרות פריבילגיה זו של חופש, אולדנבורג נשארה משולבת היטב ברשות הריבונית.

== משפחתו ==
קונרד נישא לאינגבורג מהולשטיין, בתו של גרהרד הרביעי, רוזן הולשטיין-פלן. נולדו להם ארבעה ילדים:
* קונרד השני, רוזן אולדנבורג (נפטר ב-1401)
* זגרהרד מאולדנבורג (נפטר ב-1368);<ref></ref> נהרג בפעולה בעת פלישת לרוסטרינגן.
* אגנס מאולדנבורג; התחתנה עם הרוזן לודוויג פון ווינסטורף
* כריסטיאן החמישי, רוזן אולדנבורג (1342–1399)

== הערות שוליים ==

קטגוריה:רוזנים גרמנים
קטגוריה:נפטרים ב-1347
ויקטור רשניקוב

ויקטור פיליפוביץ' רשניקוב (ברוסית: Ви́ктор Фили́ппович Ра́шников; נולד ב-13 באוקטובר 1948) הוא אוליגרך רוסי, איש עסקים ומיליארדר שעשה את הונו בתעשיית הברזל והפלדה ברוסיה.

רשניקוב הוא הבעלים של למעלה מ-80% ממניות "מפעלי פלדה מגניטוגורסק" ויו"ר הדירקטוריון של החברה.

יאכטת הענק שלו, "Ocean Victory" , הייתה בעת בנייתה העשירית בגודלה בעולם.

==קישורים חיצוניים==

* [https://www.forbes.com/profile/viktor-rashnikov/ ויקטור רשניקוב], פרופיל באתר הכלכלי פורבס

קטגוריה:מיליארדרים רוסים
קטגוריה:רוסים שנולדו ב-1948
תוכנית ההתבצרות הלאומית של שווייץ

האלפים בתוך המדינה.]]
בונקר שווייצרי ממוצב לימאט, קיים מאז מלחמת העולם השנייה.
תעלה באורח 7.6 קילומטרים מתוך מבצר פורגלס, [[סנט גאלן (קנטון).]]
ההתבצרות הלאומית (בצרפתית: réduit national) הוא הכינוי לאסטרטגית מלחמה צבאית הגנתית שהגתה שווייץ במלחמת העולם השנייה מתוך חשש לפלישת גרמניה הנאצית לשטחה והפרה של הנייטרליות המדינית שלה. האסטרטגיה התבססה על הקמת שני קווי אש, האחד על גבולותיה של שווייץ והשני על הרי האלפים היושבים בליבה של הארץ, ועל גיוס העם השווייצרי כולו למאבק נגד פלישה גרמנית אפשרית, אפילו בלוחמת גרילה. במקרה של מלחמה, צבא שווייץ, הקטן והחלש ביחס למקבילו הגרמני, יכול היה לנצל את הטופוגרפיה ההררית של ארצו ולכפות על גרמניה לוחמת שחיקה.

הוגה האסטרטגיה היה הגנרל אנרי גיזאן. שווייץ, כמדינה נייטרלית, חששה מפני גורל דומה לזה של ארצות נייטרליות אחרות באירופה שנשאבו לתוך המלחמה, והתכוננה לפלישה של מדינות הציר לארצה (אכן הייתה קיימת תוכנית פלישה גרמנית לשווייץ ואינטרס גרמני לספח את שווייץ בדומה לאנשלוס כחלק מ"מבצע טננבאום").

המנהל, הגאוגרפיה, הלך הרוח האזרחי ועוד תרמו למעמדה של שווייץ ביחס לרוב מדינות אירופה האחרות בהתמודדות מול גרמניה. מבנה השלטון בשווייץ הוא כזה המנטרל את כוחו של הממשל המרכזי, שלא יכול להכריז על כניעת המדינה. הטופוגרפיה ההררית של המדינה הייתה בולמת את עיקר הפעילות של הלופטוואפה בשמיה ובולמת גם את הבליצקריג של הצבא הגרמני. העם השווייצרי, על כל פלגיו האתניים, היה קנאי לריבונות שלו ולנבדלות שלו משכניו, הגרמנים, הצרפתים והאיטלקים, ורשויות השלטון קראו להתנגדות עממית מזוינת מול כל פולש אפשרי. בסופו של דבר, להרתעה שיצרה האסטרטגיה הייתה השפעה על כך שגרמניה לא פלשה לשווייץ במהלך המלחמה, וזאת אף על פי ששווייץ הופצצה אווירית בידי הצדדים הלוחמים ושהצבא השווייצרי הפיל מטוסים הן של מדינות הציר והן של בעלות הברית שהפרו את תחום הטריטוריה האווירית שלה. תוכנית ההתבצרות הלאומית תרמה למיתוס על סגולותיה הצבאיות של שווייץ ויכולתה להגן על עצמה בעיתות מלחמה בלי להתערב ישירות ובכך לשמור על נייטרליות.

== ראו גם ==
* שווייץ במלחמות העולם
* תוכנית המבצר האחרון

== קישורים חיצוניים ==
* [https://www.nationalgeographic.de/geschichte-und-kultur/2021/02/reduit-das-geheime-militaerbunker-netzwerk-der-schweizer-alpen Réduit: Das geheime Militärbunker-Netzwerk der Schweizer Alpen], נשיונל ג'יאוגרפיק, 26 בפברואר 2021 
* [https://hls-dhs-dss.ch/de/articles/008696/2010-08-20/ Réduit], הלקסיקון השווייצרי הלאומי (HLS), 20 באוגוסט 2010 
* [https://www.mhsz.ch/reduit/ GESCHICHTLICHES], המוסד להיסטוריה צבאית של קנטון צוג (MHSZ) 

קטגוריה:שווייץ במלחמת העולם השנייה
קטגוריה:שווייץ: ביצורים
גרמן חאן

מרכז להנצחת השואה באבי יאר בקייב, 29 בספטמבר 2016.]]
גרמן בוריסוביץ' חאן (ברוסית: Герман Борисович Хан; נולד ב-24 באוקטובר 1961) הוא אוליגרך, מיליארדר ואיש עסקים אוקראיני-רוסי-ישראלי.

חאן החל לעשות את הונו עם התפרקות ברית המועצות בראשית שנות ה-90 של המאה ה-20, הוא מונה בידי מיכאיל פרידמן לתפקידי ניהול באלפא גרופ, ב-2013 נמכרו מניות החברה לרוסנפט וחאן עבר לנהל את עסקי הסחר הסיטונאי של הקבוצה, 'אלפא אקו'.

אחרי שהפך, ב-1996, לנשיא אקו, העמיק את מעורבות החברה בסחר הנפט. החברה רכשה את חברת הנפט טיומן אויל (TNK) וחאן שימש סגן יו"ר הדירקטוריון עד 2003. חאן ובכירים אחרים בחברה הובילו אותה למיזם משותף עם בריטיש פטרוליום, מיזם שהביא את ההשקעה הזרה הגבוהה עד אז ברוסיה, בסך 8 מיליארד דולר ויצר את חברת הנפט השלישית בגודלה ברוסיה, TNK-BP . עשר שנים לאחר מכן נמכרה TNK-BP לרוסנפט תמורת 56 מיליארד דולר, במה שתואר על ידי סוכנות הידיעות רויטרס כאחת ההשתלטויות הגדולות בהיסטוריה של תחום האנרגיה.

ההכנסות ממכירת TNK-BP הובילו את חאן, מיכאיל פרידמן ואחרים מן האוליגרכים המושקעים בחברה להקים בלוקסמבורג את חברת ההשקעות הבינלאומית LetterOne שגרמן חבר בדירקטוריון שלה.

==קישורים חיצוניים==

* [https://www.bloomberg.com/billionaires/profiles/german-khan/ גרמן חאן], פרופיל באתר מדד המיליארדרים של סוכנות הידיעות בלומברג

קטגוריה:מיליארדרים רוסים
קטגוריה:מיליארדרים ישראלים
קטגוריה:רוסים שנולדו ב-1961
אלכסיי קוזמיצ'וב

אלכסיי ויקטורוביץ' קוזמיצ'וב (לעיתים: קוזמיצ'וף; ברוסית: Алексей Викторович Кузьмичёв; נולד ב-15 באוקטובר 1962) הוא מיליארדר ואיש עסקים רוסי. ממייסדי קבוצת LetterOne (עם מיכאיל פרידמן וגרמן חאן) וחבר הדירקטוריון שלה. בנוסף, חבר קוזמיצ'וב במועצת המנהלים של קונגלומרט אלפא גרופ.

לקוזמיצ'וב אחזקות עקיפות בתחום הטלפוניה הסלולרית (10% ממניות VimpelCom, השישית בגודלה בעולם); הבנקאות (18% ממניות אלפא-בנק, הגדול ברוסיה), ועוד. בעת מכירת מיזם האנרגיה TNK-BP לחברת הנפט הממשלתית רוסנפט, נאמד שווי חלקו של קוזמיצ'וב במיזם ב-2.5 מיליארד דולר, שאותם השקיע בעסקיו האחרים.

לפי "פורבס", ההון המוערך של קוזמיצ'וב ב-2013 היה 8.8 מיליארד דולר, ולאחר הפלישה הרוסית לאוקראינה עמד על 6.38 מיליארד דולר.

==קישורים חיצוניים==

* [https://www.forbes.com/profile/alexei-kuzmichev/ אלכסיי קוזמיצ'וב], פרופיל באתר הכלכלי פורבס

==הערות שוליים==

קטגוריה:מיליארדרים רוסים
קטגוריה:רוסים שנולדו ב-1962
ארנה שאלאמון (מחנך)

ארנה שאלאמון (בהונגרית: Salamon Ernő; סגהאלום, 2 בדצמבר 1888 – אושוויץ, 1944) היה מורה, מחנך יהודי-הונגרי, כתב מומחה פדגוגי שניספה בשואת יהודי הונגריה.

== ביוגרפיה ==
ארנה שאלאמון נולד במשפחה יהודית בעיירה בת כתשעת אלפים תושבים בדרום מזרח הונגריה. הוא סיים את בחינות הבגרות בגימנסיה הריאלית הראשית הממלכתית ברובע 5 בבודפשט (1901); לאחר מכן למד באוניברסיטת בודפשט (כיום אוניברסיטת אטווש לוראנד) וקיבל תואר במתמטיקה ובפיזיקה (1906). בין השנים 1906 לבין 1908 לימד בבית הספר חטיבת הביניים בשאטוראליאויהיי. בין השנים 1908 ל-1918 בבית הספר המחוזי חטיבת הביניים באוראדיה, ובשנת הלימודים 1918–1919 בבית הספר התיכון לבנות המקומי. משנת 1920 היה מורה בליציאום (בית הספר התיכון) היהודי באוראדיה, ומשנת 1928 היה מנהל המוסד. הוא גורש ב-1944 וניספה בשואה במחנה הריכוז אושוויץ.

== פועלו באגודות ובספרות ==
ארנה שאלאמון היה חבר ב:
* הנהלת אגודת המדע
* הנהלת אגודת הקצרנות

עבודותיו פורסמו בכתבי עת פדגוגיים וכן בכתבי עת בנושא הקצרנות.

== לקריאה נוספת ==
* Romániai magyar irodalmi lexikon: Szépirodalom, közírás, tudományos irodalom, művelődés V. (S–Zs). Főszerk. Dávid Gyula. Bukarest–Kolozsvár: Kriterion; Kolozsvár: Erdélyi Múzeum-Egyesület. 2010. (לקסיקון הספרות ההונגרית ברומניה. 2010)
* [https://books.google.co.il/books?id=8a8rAQAAIAAJ&q=inauthor:%22Dezső+Schön%22&dq=inauthor:%22Dezső+Schön%22&hl=en&sa=X&redir_esc=y A Tegnap városa] (העיר של אתמול). תל אביב, 1981. עמוד 198. בהוצאת יוצאי העיר אוראדיה.

== קישורים חיצוניים ==
* [https://hu.unionpedia.org/Salamon_Ernő_(pedagógus) ארנה שאלאמון], באתר Uniopedia
* [https://moly.hu/alkotok/salamon-erno/wikipedia ארנה שאלאמון], באתר moly

קטגוריה:יהודים הונגרים
קטגוריה:מורים יהודים עד אמצע המאה ה-20
קטגוריה:נספי השואה
קטגוריה:בוגרי אוניברסיטת אטווש לוראנד בודפשט
קטגוריה:נספים במחנה ההשמדה אושוויץ
קטגוריה:סגהאלום: אישים
קטגוריה:הונגרים שנולדו ב-1888
קטגוריה:הונגרים שנפטרו ב-1944
עלייתה ונפילתה של אליזבת' הולמס (מיני-סדרה)

עלייתה ונפילתה של אליזבת' הולמס (באנגלית: The Dropout) היא מיני סדרת דרמה אמריקאית בכיכובה של אמנדה סייפריד, שנוצרה על ידי אליזבת מריוותר, המבוססת על הפודקאסט באותו שם בהנחיית רבקה ג'רוויס ובהפקת ערוץ החדשות ABC.

== עלילה ==
עלילת הסדרה, מבוססת על הפודקאסט סיפורה המטורף של אליזבת הולמס - יזמית אמריקנית, שבגיל 19 בלבד הקימה את חברת תראנוס אשר פיתחה טכנולוגיה חדשנית לערכות בדיקות דם. הסדרה עוסקת בעלייתה ונפילתה של אליזבת הולמס והחברה שהקימה.<ref name="deadline-2019-04"></ref>

== שחקנים ודמויות ==
=== תפקידים ראשיים ===
* אמנדה סייפריד – אליזבת הולמס
* נאבין אנדרוז – סאני בלוואני

=== תפקידים משניים ===

== הפקה ==
ב-10 באפריל 2019, הוכרז כי הולו הזמינה סדרה של 6 עד 10 פרקים. הסדרה תופק על ידי קייט מקינון, המנחה של "The Dropout", רבקה ג'רוויס, והמפיקים, טיילור דאן וויקטוריה תומפסון. חברת ההפקה המעורבת בסדרה זו היא Searchlight Television, שזו לה ההפקה הראשונה. אמנדה סייפריד, הצטרפה למיני-סדרה גם כמפיקה בעוד אליזבת מריוות'ר, ליז הלדנס, ליז האנה וקתרין פופ הצטרפו לדן ותומפסון כמפיקות בפועל.<ref name="Seyfried"></ref> ב-31 במרץ 2021, מייקל שוואלטר וג'ורדנה מוליק הצטרפו כמפיקים בפועל כשוואלטר צפוי גם לביים כמה פרקים.<ref></ref>

=== ליהוק ===
הופעתה של [[אמנדה סייפריד בתור אליזבת הולמס זכתה לשבחי המבקרים.]]
עם פרסום על הפקת הסדרה, לוהקה קייט מקינון לתפקיד אליזבת הולמס, מנכ"לית ת'ראנוס לשעבר.<ref name="vanity-fair-2019-04"></ref> ב-18 בפברואר 2021, מקינון עזבה את הפרויקט. אף על פי שהעזיבה שלה לא באה עם הסבר, ההפקה התקדמה ללא מקינון.<ref name="McKinnon"></ref> ב-29 במרץ 2021, לוהקה אמנדה סייפריד לתפקיד במקום מקינון. יום לאחר מכן לוהק, נאבין אנדרוז לתפקיד ראשי.<ref></ref> ב-10 ביוני 2021, לוהקו ויליאם ה. מייסי, לורי מטקאלף, אליזבת מארוול, אוטקרש אמבודקר, קייט ברטון, סטיבן פריי, מישל גיל, מייקל איירונסייד, ביל ארווין וג'וש פיס לתפקידים חוזרים.<ref></ref> ב-3 באוגוסט 2021, דילן מינט, אלן רוק, באשיר סלאהודין, מרי לין רייסקוב, הארט בוכנר, ג'יימס הירויוקי ליאו, ניקי אנדרס, קמרין מי-יונג קים ואנדרו לידס לוהקו לתפקידים חוזרים אף הם.<ref></ref> ב-5 באוגוסט 2021, סם ווטרסטון, קורטווד סמית' ואן ארצ'ר לוהקו לתפקידים חוזרים.<ref></ref> ב-14 בספטמבר 2021, לוהקו ליסה-גיי המילטון, מיכאלה ווטקינס, אבון מוס-בכרך, קווין ססמן, סם סטרלי ושון בראון לתפקידים חוזרים.<ref></ref>

==הפצה ושידור בכורה==
הסדרה עלתה לראשונה ב-3 במרץ 2022, כששלושת הפרקים הראשונים זמינים באופן מיידי והשאר יצאו לבכורה על בסיס שבועי בהולו.<ref name="SeriesPremiere"></ref> בשווקים בינלאומיים, תוקרן הסדרה דרך מרכז התוכן של Star בשירות הסטרימינג דיסני+, וב-Star+ באמריקה הלטינית,<ref></ref> ובדיסני+ Hotstar בהודו ובדרום-מזרח אסיה.<ref></ref>

== ביקורת ==
באתר Rotten Tomatoes, הדירוג של הסדרה הוא 88% על סמך 31 ביקורות, עם דירוג ממוצע של 7/10.

==קישורים חיצוניים==

==הערות שוליים==

קטגוריה:פוקס: תוכניות וסדרות
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:הולו: תוכן מקור